ΓΡΑΠΤΗ ΕΡΩΤΗΣΗ E-0880/01

υποβολή: Stavros Xarchakos (PPE-DE) προς την Επιτροπή

(27 Μαρτίου 2001)

Θέμα: Σεισμική δραστηριότητα στις χώρες της Ε.Ε. και πρωτοβουλίες της Κομισιόν

Η Ε.Ε. έχει πληγεί τα τελευταία χρόνια από μεγάλους σεισμούς, ενώ η Ελλάδα αποτελεί το κέντρο της ευρωπαϊκής σεισμικής δραστηριότητας αφού, σύμφωνα με στοιχεία της Κομισιόν, την περίοδο 1980-1995 οι οκτώ από τους 15 πιο καταστρεπτικούς σεισμούς που έπληξαν την Ένωση συνέβησαν στην Ελλάδα. Ο πιο πρόσφατος σεισμός της Αθήνας στοίχισε τη ζωή σε 140 πολίτες, ενώ ανυπολόγιστες ήταν και οι οικονομικές ζημιές. Τελευταία επικρατεί ιδιαίτερη ανησυχία στην Ελλάδα σχετικά με την έντονη φημολογία για έναν ενδεχόμενο μεγάλο σεισμό, ανησυχία που επιτείνεται και από τις αμφιβολίες πουπάρχουν για το επίπεδο προετοιμασίας του κρατικού μηχανισμού.

Θα μπορούσε να με πληροφορήσει η Ευρωπαϊκή Επιτροπή για τις πρωτοβουλίες πουπάρχουν σε εξέλιξη σε ευρωπαϊκό επίπεδο και χρηματοδοτούνται από την ίδια αναφορικά με τη μελέτη της σεισμικής δραστηριότητας στην Ένωση και την ανάπτυξη ενός δικτύου πρόγνωσης σεισμών; Ποιο είναι το ακριβές ποσό που έχει

συνολικά διαθέσει η Κομισιόν για τη μελέτη των σεισμικών φαινομένων στην Ένωση τα τελευταία 20 χρόνια, περίοδο κατά την οποία σημειώθηκαν καταστρεπτικότατοι σεισμοί όπως π.χ. στην περίπτωση των δονήσεων της Αθήνας (το 1981 και το 1999), της Καλαμάτας (1986), του Αιγίου, των Γρεβενών και τόσων άλλων;

Απάντηση του κ. Busquin εξ ονόματος της Επιτροπής

(15 Μαΐου 2001)

Ο κίνδυνος που εγκυμονεί ο σεισμός είναι ένα σημαντικό θέμα. Η Επιτροπή στηρίζει αυτόν τον τομέα από το 1986. Έκτοτε, έχει διατεθεί ένας προϋπολογισμός περίπου 40 εκατομ. για τη χρηματοδότηση 60 ερευνητικών έργων. Τα έργα αυτά καλύπτουν τη θεμελιώδη σεισμολογία (π.χ.: τη μελέτη των σεισμικών φαινομένων και κινήσεων), καθώς και την εφαρμοσμένη γεωτεχνική σεισμολογία και την παρασεισμική μηχανική (αντισεισμικός σχεδιασμός των θεμελίων και των κατασκευών).

Η Επιτροπή διέθεσε ένα προϋπολογισμό περίπου 10 εκατομ. για τη μελέτη των σεισμικών φαινομένων και 15 εκατομ. για τη μελέτη των σεισμικών κινήσεων (συμπεριλαμβανομένης εκείνης των δικτύων παρατήρησης και ανίχνευσης). Πρέπει, επίσης, να αναφερθούν οι δραστηριότητες διεθνούς συνεργασίας στον τομέα αυτόν" τα τρία σεμινάρια Κοινότητα-Ιαπωνία (Κρήτη 1997, Ρέικιαβικ και Κιότο 1999) χρηματοδοτήθηκαν από την Επιτροπή και ενίσχυσαν τη συνεργασία μεταξύ της Ιαπωνίας και της Κοινότητας. Επίσης, το σεμινάριο Κοινότητα-Medin (Mediterranean Disaster Information Network- Βρυξέλλες 2000) διοργανώθηκε στο πλαίσιο της συνεργασίας μεταξύ της Κοινότητας και των Ηνωμένων Πολιτειών.

Η συμμετοχή πολλών ελλήνων επιστημόνων στον τομέα αυτόν είναι πολύ αντιπροσωπευτική. Στο πλαίσιο του 4ου και 5ου προγράμματος-πλαισίου,πάρχουν περίπου 25 ομάδες ελλήνων επιστημόνων (πανεπιστήμια, ερευνητικά κέντρα, εταιρείες συμβούλων). Στο πλαίσιο του 5ου προγράμματος-πλαισίου (1998-2002),πάρχουν τρία σημαντικά ερευνητικά έργα (Corseis, DG Lab-Corinth Facility και 3F-Corinth) που αντιπροσωπεύουν συνολικό προϋπολογισμό 3,5 εκατομ., με κύριο θέμα τη συνεχή παρακολούθηση της σεισμικής συμπεριφοράς και της γεωχημείας στον Κορινθιακό κόλπο.

Επιπλέον, στον τομέα της πολιτικής προστασίας, η Επιτροπή συγχρηματοδότησε ελληνικά πιλοτικά έργα, που αφορούσαν τον αστικό προγραμματισμό των σεισμικών περιφερειών, την μετασεισμική αξιολόγηση της ασφάλειας των κτιρίων, καθώς και ένα πορτογαλικό πιλοτικό έργο που αφορούσε την πληροφόρηση του κοινού. Επί του παρόντος, στο πλαίσιο του κοινοτικού προγράμματος δράσης στον τομέα της πολιτικής άμυνας(1), χρηματοδοτούνται δυο πιλοτικά έργα: ένα ελληνικό που αφορά τη μετασεισμική αξιολόγηση της ασφάλειας των κτιρίων και ένα ιταλικό που αφορά την επιτήρηση του εδάφους και τωνποδομών με δορυφορικό ραντάρ. Όλα αυτά τα έργα διεξάγονται σε στενή συνεργασία με τις αρχές πολιτικής προστασίας των ενδιαφερομένων κρατών μελών με σκοπό να διασφαλιστεί η πρακτική χρησιμοποίηση των αποτελεσμάτων στο πλαίσιο των προληπτικών μέτρων και διαδικασιών για τη διαχείριση των επειγουσών καταστάσεων.

(1) ΕΕ L 327 της 21.12.1999.